ເຈົ້າ​ໜ້າ​ທີ່ ສ​ຫລ: ອີຣ່ານ “​ຖ່ວງ​ດຶງ​ໃຫ້​ຊ້າ” ຢູ່ໃນ​ການ​ເຈ​ລະ​ຈາ​ນີວ​ເຄ​ລຍ​
US envoy to UN warns that Iran's actions are not increasing its negotiating leverage 
ເຈົ້າໜ້າທີ່ຂັ້ນສູງຂອງສະຫະລັດ ກ່າວໃນວັນອັງຄານວານນີ້ວ່າ ອີຣ່ານ ບໍ່ສາມາດຖືກອະນຸຍາດໃຫ້ໃຊ້ການທູດນິວເຄລຍເພື່ອ “ຖ່ວງດຶງໃຫ້ຊ້າ” ຢູ່ໃນການເຈລະຈາທີ່ນະຄອນຫຼວງວຽນນາ ປະເທດອອສເຕຣຍໃນການຟື້ນຟູຂໍ້ຕົກລົງປີ 2015 ຄືນ ເພື່ອປ້ອງກັນບໍ່ໃຫ້ ອີຣ່ານ ໄດ້ຮັບລະເບີດນິວເຄລຍນັ້ນ "ແລະພວກເຮົາເຊື່ອໝັ້ນວ່າ ຖ້າອີຣ່ານເຂົ້າຫາການເຈລະຈາຢູ່ວຽນນາຢ່າງຮີບດ່ວນ ແລະມີຄວາມຕັ້ງໃຈ, ພວກເຮົາກໍຈະສາມາດບັນລຸ ແລະປະຕິບັດຄວາມເຂົ້າໃຈເຊິ່ງກັນແລະກັນໄດ້ຢ່າງວ່ອງໄວ ແຕ່ວ່າ ພວກເຮົາບໍ່ສາມາດອະນຸຍາດໃຫ້ ອີຣ່ານ ເລັ່ງໂຄງການນີວເຄລຍຂອງຕົນໃຫ້ໄວຂຶ້ນແລະໃຊ້ການທູດທາງນິວເຄລຍຂອງຕົນເພື່ອຖ່ວງດຶງໃຫ້ຊ້າ,” ນັ້ນຄືຄຳເວົ້າຂອງເອກອັກຄະລັດຖະທູດສະຫະລັດ, ທ່ານນາງ ລິນດາ ໂທມັສ-ກຣີນສຟຽວ (Linda Thomas-Greenfield) ກ່າວຕໍ່ສະພາຄວາມໝັ້ນຄົງສະຫະປະຊາຊາດ ທ່ານນາງກ່າວຕໍ່ໄປວ່າ "ຂ້າພະເຈົ້າເສຍໃຈທີ່ຈະຕ້ອງລາຍງານວ່າ ນັ້ນແມ່ນສິ່ງ ທີ່ປາກົດວ່າໄດ້ເກີດຂຶ້ນແທ້ໆຢູ່ໃນການເຈລະຈາ JCPOA ຢູ່ໃນນະຄອນຫຼວງ ວຽນນາ " ທ່ານນາງກ່າວຢ້ຳອີກວ່າ ລັດຖະບານຂອງທ່ານໄບເດັນ “ກຽມພ້ອມຢ່າງເຕັມທີ່” ເພື່ອຈະຍົກເລີກບັນດາມາດຕະການລົງໂທດທີ່ບໍ່ສອດຄ່ອງກັບຄຳໝັ້ນສັນຍາຂອງຕົນ ພາຍໃຕ້ຂໍ້ຕົກລົງທີ່ຮູ້ກັນຢ່າງເປັນທາງການວ່າ ແຜນການປະຕິບັດງານຮ່ວມກັນຮອບດ້ານ ສິ່ງນັ້ນຈະເຮັດໃຫ້ ອີຣ່ານ ໄດ້ຮັບຜົນປະໂຫຍດດ້ານເສດຖະກິດຈາກຂໍ້ຕົກລົງດັ່ງກ່າວ ທ່ານນາງ ໂທມັສ-ກຣີນສຟຽວ (Thomas-Greenfield) ກ່າວວ່າ ອີຣ່ານ ໄດ້ຖືເອົາໂອກາດໃນການເຈລະຈາຮອບຫລ້າສຸດທີ່ເລີ້ມຂຶ້ນໃນວັນທີ 29 ພະຈິກນີ້ ເຮັດການເກາະຜິດທາງນິວເຄລຍຄັ້ງໃໝ່ ແລະຮັກສາທ່າທີ "ທີ່ບໍ່ຈະແຈ້ງ, ບໍ່ ແທດເໝາະກັບຕົວຈິງ, ແບບຢູ່ສູງສຸດ ແລະບໍ່ມີລັກສະນະສ້າງສັນ" ກ່ຽວກັບທັງບັນຫານິວເຄລຍ ແລະການລົງໂທດ ສະຫະລັດກໍາລັງເຂົ້າຮ່ວມການເຈລະຈາໂດຍທາງອ້ອມ ເພາະວ່າໄດ້ຖອນຕົວອອກຈາກຂໍ້ຕົກລົງນັ້ນພາຍໃຕ້ລັດຖະບານຂອງທ່ານທຣຳ ໃນປີ 2018 ແຕ່ວ່າຢູ່ໃນນະຄອນນິວຢອກນັ້ນ, ເອກອັກ ຄະລັດຖະທູດຂອງທັງ ສະຫະລັດ ແລະ ອີຣ່ານກໍໄດ້ນັ່ງຢູ່ອ້ອມໂຕະດຽວກັນໃນກອງປະຊຸມສະພາຄວາມຫມັ້ນຄົງ ທູດພິເສດ ສະຫະລັດ ກ່າວວ່າ ການຂະຫຍາຍຕົວດ້ານນິວເຄລຍຂອງ ອີຣ່ານ ໄດ້ເຮັດໃຫ້ມີຄຳຖາມກ່ຽວກັບເຈດຕະນາຂອງປະເທດນັ້ນ ທ່ານນາງກ່າວວ່າ, “ຂໍໃຫ້ຂ້າພະເຈົ້າເວົ້າຢ່າງຈະແຈ້ງເລີຍວ່າ: ການກະທຳຂອງອີຣ່ານ ຈະບໍ່ເຮັດໃຫ້ ອີຣ່ານ ມີຂໍ້ໄດ້ປຽບໃດໆໃນການເຈລະຈາ ແລະມັນມີແຕ່ຈະເພີ້ມທະວີຄວາມວິຕົກກັງວົນຂອງພວກເຮົາຕໍ່ການເຄື່ອນໄຫວຂອງ ອີຣ່ານເທົ່ານັ້ນ ທ່ານເອກອັກຄະລັດຖະທູດ ມາຈິດ ຕາກຄ໌ ຣາແວນຊີ (Majid Takht Ravanchi) ກ່າວຕໍ່ສະພາວ່າ: “ຄວາມຈິງແລ້ວແມ່ນພວກເຮົາໄດ້ຖືກຕັດຂາດຈາກສິດ ແລະຜົນປະໂຫຍດຂອງພວກເຮົາຢູ່ພາຍໃຕ້ JCPOA ມາເປັນເວລາເກືອບ 4 ປີແລ້ວ ທ່ານກ່າວອີກວ່າ, ປະຊາຊົນ ອີຣ່ານ ມີຄວາມຮູ້ສຶກເຖິງຜົນກະທົບຂອງການລົງໂທດເຫລົ່ານັ້ນ